అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
రికీ పాంటింగ్
ఆస్ట్రేలియా తన అధికారిక ప్రపంచకప్ పోరును వార్నర్ పార్క్, సెయింట్ కిట్స్‌లో నిర్వహించిన మూడు గ్రూపు మ్యాచ్‌ల ద్వారా ప్రారంభించింది. పాంటింగ్ సైతం 93 బంతుల్లో ఐదు సిక్సులతో 113 పరుగులు చేయడం ద్వారా శుభారంభం చేశాడు. తద్వారా స్కాట్లాండ్‌ జట్టుపై ఆస్ట్రేలియా 203 పరుగులతో ఘనవిజయం సాధించింది. నెదర్లాండ్స్ జట్టుతో జరిగిన తదుపరి మ్యాచ్‌లో పాంటింగ్ 23 పరుగులే చేసినప్పటికీ, ఆస్ట్రేలియా ఇప్పటికీ 358 పరుగుల స్కోరును అధిగమించింది. డచ్ జట్టును 26.5 ఓవర్లలో 129 పరుగులకే కట్టడి చేసింది. టోర్నమెంట్‌కు ముందు ప్రపంచ నెంబర్‌వన్ జట్టైన దక్షిణాఫ్రికాతో ఆస్ట్రేలియా ఆఖరి గ్రూప్ మ్యాచ్‌ సందర్భంగా, దక్షిణాఫ్రికా మాజీ బ్యాట్స్‌మన్ జాంటీ రోడ్స్ ఫీల్డింగ్ పరంగా దక్షిణాఫ్రికన్ల కంటే ఆస్ట్రేలియా జట్టు పెద్ద బలంగా లేదని వ్యాఖ్యానించాడు. టాస్ గెలిచి, మొదట బ్యాటింగ్ చేసిన ఆస్ట్రేలియా 377/6 స్కోరు చేసింది. ప్రపంచకప్‌లలో ఇది వారి అత్యధిక స్కోరు కావడం గమనార్హం. మాథ్యూ హేడెన్ 68 బంతుల్లో 101 పరుగులు చేశాడు. 66 బంతుల్లోనే మూడంకెల స్కోరును చేరుకున్నాడు. తద్వారా చరిత్రలో శరవేగ క్రికెట్ ప్రపంచకప్ సెంచరీ చేసిన బ్యాట్స్‌మన్‌గా గుర్తింపు పొందాడు. పాంటింగ్ కూడా 91 బంతుల్లో 91 పరుగులు చేశాడు. తద్వారా 10,000 ODI పరుగులు పూర్తి చేసిన ఏడో బ్యాట్స్‌మన్‌గా అవతరించాడు. దక్షిణాఫ్రికా జట్టు 21వ ఓవర్లో వికెట్లేమీ నష్టపోకుండా 160 పరుగులు చేసినప్పటికీ, ఏడాది ముందు జోహెన్నెస్‌బర్గ్‌లో జరిగిన మ్యాచ్‌లో వారి రికార్డు స్థాయి లక్ష్యఛేదన స్మృతులను గుర్తుకు తెచ్చుకోవడం ద్వారా ఆ జట్టు కాస్త తడబాటుకు గురైంది. ఫలితంగా 74 పరుగులకు 9 వికెట్లను చేజార్చుకుంది. ఆట అనంతరం జరిగిన మీడియా సమావేశంలో, కలీస్ ఇన్నింగ్స్ (63 బంతుల్లో 48 పరుగులు)ను పాంటింగ్ విమర్శించాడు.
ఆస్ట్రేలియా సునాయసంగా సూపర్ ఎయిట్స్‌కి అర్హత సాధించింది. ఆంటిగ్వాలోని కొత్త ఆంటిగ్వా రీక్రియేషన్ మైదానంలో వారు తొలి మ్యాచ్ ఆడారు. "హాస్యాస్పదమైన రీతిలో ఇసుకమయం"గా ఉన్న అవుట్‌ఫీల్డ్ పట్ల తాను ఎక్కువగా మక్కువ కలిగిలేనని పాంటింగ్ వ్యాఖ్యానించాడు.
35 పరుగుల స్కోరు వద్ద పాంటింగ్ ఔటయ్యాడు. అయితే ప్రధానంగా హేడెన్ చేసిన 158 పరుగులతో ఆస్ట్రేలియా 322 పరుగుల స్కోరు నమోదు చేసుకుంది. రెండు రోజుల పాటు జరిగిన ఈ మ్యాచ్‌లో ఆతిథ్య జట్టును ఆస్ట్రేలియా 103 పరుగుల తేడాతో ఓడించింది. తదుపరి మ్యాచ్‌లో బంగ్లాదేశ్‌తో ఆస్ట్రేలియా తలపడింది. దీనికి కూడా వర్షం దెబ్బ తగిలింది. స్టేడియం పరిస్థితుల దృష్ట్యా మ్యాచ్‌ను ఈ సారి 22 ఓవర్లకు కుదించారు. ముగింపు సమయంలో ఆస్ట్రేలియా 10 వికెట్ల తేడాతో గెలిచింది. బ్యాటింగ్ చేసే అవకాశం అస్సలు పాంటింగ్‌కు రాలేదు.
ఆంటిగ్వాలో ఇంగ్లాండ్‌తో మ్యాచ్‌కు ముందు పాంటింగ్ సేనకు ఎనిమిది రోజుల విరామం లభించింది. ఇంగ్లాండ్ ఇన్నింగ్స్‌లో కెవిన్ పీటర్సన్ శతకం కొట్టినప్పటికీ, పాంటింగ్ చేసిన అర్థ సెంచరీ ద్వారా ఆస్ట్రేలియా ఏడు వికెట్ల తేడాతో విజయం సాధించింది.
ఏప్రిల్ 13న బార్బడోస్‌‌లో ఐర్లాండ్‌ జట్టును ఆస్ట్రేలియా మట్టికరిపించిన మ్యాచ్‌లో బ్యాటింగ్ చేసే అవకాశం రాని పాంటింగ్ గ్రెనడాలో శ్రీలంకతో జరిగిన తదుపరి మ్యాచ్‌లో 66 (నాటౌట్) పరుగులు చేయడం ద్వారా తమ జట్టుకు విజయం అందించాడు. ఈ సారి న్యూజిలాండ్‌‌తో జరిగిన ఆస్ట్రేలియా యొక్క ఆఖరి సూపర్ ఎయిట్ పోరుకు గ్రెనడా మరోసారి వేదకయింది. మొత్తం స్కోరులో పాంటింగ్ తన వంతుగా ఏడు బౌండరీలతో 66 పరుగులు జోడించాడు. తద్వారా అతని జట్టు టోర్నమెంట్‌ మొత్తమ్మీద భారీ విజయం సాధించింది. శ్రీలంక మ్యాచ్‌కు ముందు, పాంటింగ్ ఏకీభవించకపోయినా, అతను చదరం "అసాధారణం"గా ఉందని వర్ణించినప్పటికీ, పిచ్ "పచ్చిఎరువు కుప్ప"గా వర్ణించబడుతూ వార్తలు వచ్చాయి.